Diari Oficial de la Generalitat Valenciana


Sumari del DOGV 3535, del 09-07-1999 (1999/5897)

Informació pública de l'expedient d'Homologació i Pla Parcial del sector del sòl apte per a urbanitzar denominat Bellavista.
----------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5897


Organisme emissor
:   Ajuntament de Jacarilla

Tipus de document
:   Anunci

Informació pública de l'expedient d'Homologació i Pla Parcial del sector del sòl apte per a urbanitzar denominat Bellavista. [1999/X5897]
  
El senyor José Joaquín Roch Díaz, alcalde'president de l'Ajuntament de Jacarilla, pel present posa en coneixement de totes les persones interessades o afectades:
  
Primer
  
Que l'Ajuntament de Jacarilla, en sessió de data 25.05.1999, ha acordat exposar al públic l'expedient d'Homologació i Pla Parcial del sector del sòl apte per a urbanitzar (avui sòl urbanitzable), previst com a tal en les Normes Subsidiàries de Jacarilla denominat Bellavista, durant el termini d'un mes en la Secretaria municipal, a efectes de la seua informació pública, per tal que aquelles persones interessades o afectades puguen examinar-lo i presentar, dins del termini esmentat, les al·legacions i reclamacions que estimen oportunes.
  
Segon
  
Alhora, l'Ajuntament de Jacarilla ha acordat sotmetre a informació pública la proposta de Programa d'actuació integrada i Projecte de les obres d'urbanització de la unitat d'execució única del sector Bellavista, amb una superfície de 185.682 m2, els límits geogràfics de la qual són: nord, amb la xarxa estructural viària ctra. CV-950 Vistabella'Torreagüera; sud, terme municipal d'Orihuela; est, sòl urbà i urbanitzable; oest, amb terrenys del terme municipal d'Orihuela, pel cim anomenat Lomalarga. El PAI es presenta per iniciativa d'Invercon Reigo, SL.
  
Durant el termini de 20 dies a partir de la publicació d'aquest edicte, el qual s'ha anunciat alhora en un diari d'informació general editat a la Comunitat Valenciana, s'admetran tant al·legacions com alternatives tècniques a la continguda en el Programa i, després de la seua conclusió, els qui sent o no propietaris dels terrenys, tinguen interès a competir per ser seleccionats com a adjudicataris del corresponent programa, podran presentar proposicions juridicoeconòmiques durant el termini dels 5 dies següents al venciment dels 20 dies adés esmentats.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei 6/1994, de la Generalitat Valenciana, acompanyada si convé de projectes complementaris. Les proposicions juridicoeconòmiques es presentaran en plica tancada, amb la documentació esmentada en els apartats C) i D) de l'article 32 de la llei esmentada.
  
Els terminis indicats quedaran prorrogats per 20 dies addicionals si, durant els 10 primers d'informació pública, alguna persona es comprometera de presentar una alternativa tècnica substancialment distinta a la inicial i en prestara caució en la quantia reglamentària. La pròrroga es farà constar en l'expedient, s'anunciarà al tauler d'anuncis i es comunicarà als qui, per desconèixer-la, presenten pliques prematurament.
  
L'acte d'obertura de pliques tindrà lloc en la data hàbil següent a la conclusió del termini per a presentar-les, i del desenvolupament i dels resultats del qual s'alçarà acta.